KENSINGTON TEMPLE Missä olet, Daavid?
COLIN DYE: JUMALAN OMAT OUDOISSA PAIKOISSA
MISSÄ OLET, DAAVID?
Psalmi 51.
"Jumala, ole minulle armollinen hyvyytesi tähden; -
pyyhi pois minun syntini suuren laupeutesi tähden.
Pese minut puhtaaksi rikoksestani, puhdista minut synnistäni.
Sillä minä tunnen rikokseni, ja minun syntini on aina minun edessäni.
Sinua ainoata vastaan minä olen syntiä tehnyt, -
tehnyt sitä, mikä on pahaa sinun silmissäsi; -
mutta sinä olet oikea puheessasi ja puhdas tuomitessasi.
Katso, minä olen synnissä syntynyt, ja äitini on minut synnissä siittänyt.
Katso, totuutta sinä tahdot salatuimpaan saakka, -
ja sisimmässäni sinä ilmoitat minulle viisauden.
Puhdista minut isopilla, että minä puhdistuisin, -
pese minut, että minä lunta valkeammaksi tulisin.
Anna minun kuulla iloa ja riemua, että ihastuisivat ne luut, -
jotka särkenyt olet. Peitä kasvosi näkemästä minun syntejäni, -
pyyhi pois kaikki minun pahat tekoni.
Jumala, luo minuun puhdas sydän ja anna minulle uusi, vahva henki.
Älä heitä minua pois kasvojesi edestä,
äläkä ota minulta pois Pyhää Henkeäsi.
Anna minulle jälleen autuutesi ilo, ja tue minua alttiuden hengellä.
Minä tahdon opettaa väärille sinun tiesi, -
että syntiset sinun tykösi palajaisivat.
Päästä minut verenvioista, Jumala, minun autuuteni Jumala, -
että minun kieleni riemuitsisi sinun vanhurskaudestasi.
Herra, avaa minun huuleni, että minun suuni julistaisi sinun kiitostasi.
Sillä ei sinulle kelpaa teurasuhri, sen minä kyllä antaisin; -
polttouhri ei ole sinulle mieleen.
Jumalalle kelpaava uhri on särjetty henki; -
särjettyä ja murtunutta sydäntä et sinä, Jumala, hylkää.
Osoita armossasi hyvyyttä Siionille, rakenna Jerusalemin muurit.
Silloin sinulle kelpaavat oikeat teuras- uhrit, polttouhrit ja kokonaisuhrit; -
silloin uhrataan härkiä sinun alttarillasi."
Jumalan omat oudoissa paikoissa.
Tutkimme jo Eliaa ja Simsonia. Nyt tarkastelemme Daavidia.
Heille oli yhteistä se, -
että Jumala sallii heidän ulkoisen maailmansa luhistua, -
jotta heidän sisäinen maailmansa paljastuisi -
ja Jumala pääsisi hoitamaan sitä ja uudistamaan heitä sisäisesti.
Siksi Jumala aina keskittyy sisäiseen elämään, mitä siellä on meneillään.
On terveellistä esittää punaisen pallon kysymys.
Muistanette ne viime kerroilta.
Saatat liikkua oudossa kaupungissa.
Olet eksyksissä. Navigaattorikaan ei saa yhteyttä. Löydät kartan.
Olet helpottunut, kun näet punaisen pallon. "Olet tässä."
Matka tarvitsee lähtöpisteen. Samoin on hengellisesti.
Tämä on yksi tärkeimpiä kysymyksiä, joita voimme esittää -
ja joita pitäisi esittää: "Mitä tapahtuu sisälläni? Missä olen, Herra?
Missä olen nyt? Mitä sisälläni tapahtuu?"
Tulemme aina Jumalan luo sellaisena kuin olemme. Ei teeskentelyä.
Paljastamme Hänelle, mitä sisällämme on meneillään.
Jumala näkee sen joka tapauksessa, -
mutta Hän tahtoo meidän myöntävän sen, sillä siitä Hän meissä aloittaa.
Hän ei sano: "Sinun pitäisi olla tuolla. Mene sinne. Sitten käsittelen sinua."
Ei. Hän tulee sinne, missä olemme.
Hän paljastaa sen johtaakseen meidät sinne, minne Hän meidät haluaa.
Kysymme: "Missä sinä olet, Daavid?" Vastaus yllättää.
Daavid on tosi oudossa paikassa.
Miten tämä voi olla mahdollista? Tämä voideltu Jumalan mies, -
joka oli lähellä Jumalan sydäntä.
Edessämme olevassa katkelmassa hän lankesi aviorikokseen.
Siitä seurasi murha ja valheita.
Mutta kaikessa muussa hän oli Jumalan sydämen mukainen mies.
Muista, että te olette Jumalan sydämen mukaisia miehiä ja naisia.
Se on totta. Kun synnyit uudesti Pyhästä Hengestä, -
Jumala otti pois vanhan sydämen ja antoi uuden sydämen.
Tuo Jumalan sydän sinussa on Pyhän Hengen istuttama.
Se on todellinen sinä. Sano: "Olen Jumalan sydämen mukainen."
Aamen. Se on totuus.
Tässä hetkessä elämäänsä Daavid voi sanoa rehellisesti: "Onnistuin."
Häntä oli siunattu. Hän oli voittanut taisteluja.
Menestyi kotona ja ulkomailla. Kansan rakastama sankari.
Hän oli saanut hiljattain profetian, -
jossa Jumala lupasi turvata hänen tulevaisuutensa.
Sen voi lukea 2. Sam. 7:stä, jossa profeetta Naatan lupaa, -
että Daavidin suku ja kuninkuus pysyvät iäti -
ja Daavidin valtaistuin on iäti vahva.
Daavid sai lupauksen, jota Jumala ei ikinä peru.
Daavidista syntyisi dynastia. Jumala teki liiton hänen kanssaan.
Siitä tulee sanonta "pyhät ja lujat Daavidin armot".
Jumala armossaan takasi tulevaisuuden.
Sinä ja minä olemme samanlaisessa asemassa.
Meitä on siunattu kaikella taivaalli- sella siunauksella Kristuksessa.
Jos vastaat tervehdykseen: "Olen saanut siunauksen ja mielisuosion", -
se on totuus. Tulevaisuutesi on varma.
Kristuksessa et ikinä maista kuoleman ja helvetin tuskaa.
Jeesus maistoi kuolemaa puolestasi. Tulevaisuutesi on taattu.
Olet osa Jumalan kuningaskuntaa iäti. Halleluja! Juhli sitä.
Daavid juhli. Hän ajatteli: "Minä olen saavuttanut sen.
Onnistuin. Saavutin päämääräni ja unelmani.
Sain perintöni. Paikkani historiassa on varma."
Hän sanoi kenties jopa: "Nyt tiedän, että Jumala on puolellani."
Kannattaa olla varovainen, jos mieleen tulee sellaisia ajatuksia.
Ehkä hän ajatteli myös: "Mikään ei voi mennä enää vikaan.
Jatkossa kaikki sujuu kuin itsestään. Asemani on turvallinen."
Vaaranpaikka!
Daavid oli toki turvattu Jumalassa.
2. Sam. 7:18.
Daavid otti vastaan profetian Naatanilta. Hän puhui Herralle.
"Niin kuningas Daavid meni [Jumalan ilmestysmajaan] -
ja asettui [istumaan] Herran eteen".
Jos tunnet Vanhaa testamenttia, -
tiedät, että tämä on erittäin epätavallinen, -
ellei ainutlaatuinen paikka Herran edessä.
"Istua". Se tarkoittaa jotain.
Kun Daavid istui, hän oli saavutuksen istuimella.
Kaikki oli valmista. Enää tarvitsi vain levätä Herrassa.
Katso hänen asennettaan. "Mikä olen minä, Herra?" Hän on nöyrä.
"...mikä on minun sukuni, että olet saattanut minut tähän asti?"
Antanut tämän lupauksen. Hän on nöyrä ja säyseä. Iloitsee Jumalassa.
Hän tunnustaa Jumalan hyvyyden. Tietää, että se on Hänen armoaan.
Vaatimattomasta alusta asti paimenpoikana -
Jumalan käsi oli ollut hänen yllään.
Se oli hänen menestyksensä ja kansansuosionsa lähde.
Daavidin kuningaskuntaa pidettäisiin iäti Israelin kultakautena.
Messiaan kuningaskuntaa verrattaisiin Daavidin kuningaskuntaan.
Daavidin kuningaskunta oli siis kuva Messiaan kuningaskunnasta, -
johon me kuulumme.
Mitä oli meneillään Daavidin sydämessä, -
kun Jumalan Henki alkoi tehdä työtä?
Ja tuoda katumusta ja muutosta.
Jumala toimi, niin kuin Hän aina toimii, sisältä ulos päin.
Valitettavasti me toimimme usein ulkoa sisään päin.
Katsomme ihmisen käytöstä.
Jos se näyttää hyvältä, ajattelemme, että kaikki on hyvin.
Jos joku lakkaa tekemästä väärin, -
ajattelemme, että hän on tehnyt parannuksen.
Parannuksenteko ei ole vain ulkoista. Se sisältää myös sydämen.
Onneksi meillä on Psalmi 51.
Näemme, mitä Daavidin sydämessä oli meneillään.
Jumalan Henki teki siellä työtä ja muutti Daavidin sydäntä todella.
Se alkoi, kun Naatan laittoi Daavidin vastakkain syntinsä kanssa.
Profeetta Naatan kertoi tarinan lampaista ja muusta.
Tarinassa esiintynyt vääryys raivostutti Daavidia.
Naatan sanoi: "Sinä olet se mies.
Sinä olet se väärintekijä."
2. Sam. 12:13:ssa Daavid vastaa Naatanille.
Pidän tästä. Daavid ei yritä kiemurrella tilanteesta ulos, -
oikeuttaa tekoaan, järkeillä käytöstään -
tai etsiä lieventäviä asianhaaroja. Hän myöntää asian.
"Minä olen tehnyt syntiä Herraa vastaan." Se on hyvä paikka olla.
Myönnämme Herralle, että olemme tehneet syntiä ja töpänneet -
ja rikkoneet Häntä vastaan. Naatan vastaa Daavidille: -
"Niin on myös Herra antanut sinun syntisi anteeksi; -
sinä et kuole."
Se oli musiikkia Daavidin korville.
Miten ihmeellinen ja armollinen Jumala on.
Tiedämme Psalmista 51, Daavidin katumuspsalmista, -
että hän lähestyi Jumalaa ja riippui Jumalassa.
"Jumala, anna anteeksi ja pese minut hyvyytesi ja laupeutesi tähden.
En voi puolustella tekoani.
'Armahda, koska ansaitsen sen. Koska menetät hyvän kuninkaan.
Koska tarkoituksesi valuu tyhjiin. Tee se minun takiani.'" Ei.
Hän sanoi: "Anna anteeksi. Pyyhi tämä pois armosi tähden."
Vetoaminen muuhun kuin Jumalan armoon osoittaa, -
ettemme ole murtuneet emmekä todella tee parannusta.
Jumala sanoo antavansa anteeksi.
Daavid joutui vastakkain Jumalan rakkauden ja armon kanssa.
Se on riisuvin ja vaikuttavin mahdollinen vastakkainasettelu.
Älä pakota ihmisiä kohtaamaan asioita vihassasi tai syyllistäen.
Älä ajattele, että ainoa tapa saada heidät muuttumaan on syyllistäminen -
ja heidän elämänsä moralisointi.
Ei. Osoita Jumalan armoa kaikissa tilanteissa.
Se tuo hämmästyttävän muutoksen.
Daavid myöntää syyllisyytensä. Ps. 51:3―4: -
"Sillä minä tunnen rikokseni, ja minun syntini on aina minun edessäni.
Sinua ainoata vastaan minä olen syntiä tehnyt, tehnyt sitä, -
mikä on pahaa sinun silmissäsi, mutta sinä olet oikea puheessasi -
ja puhdas tuomitessasi."
Hän vetoaa tässä Naatanin profetian loppuosaan.
Naatan sanoi: "Jumala on antanut sinulle anteeksi. Sinä et kuole."
Se on Jumalan armoa ja anteeksiantoa.
Samalla armon Hengellä Jumala myös ilmoittaa kurituksensa.
2. Sam. 12:10―15: "Sentähden ei miekka ole milloinkaan väistyvä -
sinun suvustasi, koska olet pitänyt halpana minut -
ja ottanut vaimoksesi heettiläisen Uurian vaimon.
Näin sanoo Herra: Katso, minä nostatan sinulle onnettomuuden -
sinun omasta perheestäsi, ja silmiesi edessä minä otan sinun vaimosi -
ja annan heidät toiselle [Daavidin pojalle Absalomille], -
ja hän on makaava sinun vaimojesi kanssa tämän auringon nähden.
Sillä sinä olet tehnyt tekosi salassa, mutta minä teen tämän [avoimesti]."
Lapsi kuoli. Absalom kapinoi.
Daavid joutui julkisen häväistyksen ja nöyryytyksen kohteeksi.
Hänen piti paeta henkensä edestä, -
kun hänen oma poikansa yritti kaapata häneltä vallan.
Hän menetti lähes kaiken, mutta Jumala säästi hänen henkensä.
Lopulta myös dynastia säilyi, ja Daavid pysyi valtaistuimella.
Tietäen, mitä oli tulossa, -
Daavid sanoi: "Olet oikea ja puhdas puheessasi ja tuomiossasi.
Antaudun Sinulle ja Sinun kurituksellesi, -
sillä näen, että olen tehnyt väärin, -
ja tahdon Sinun auttavan minua muuttumaan."
Kristittyinä me tiedämme sen ankaran tosiasian, -
että meissä asuu langennut ihmisluonto.
Langennut, syntinen luonto taistelee Jumalaa vastaan.
Raamattu kutsuu sitä "lihaksi".
Liha vihaa Jumalaa. Kapinoi Jumalaa vastaan.
Liha asettaa "itsen" valtaistuimelle. Ristiinnaulitsee Kristuksen, -
mutta Kristus ristiinnaulitsee lihan.
Hän sanoo: "äitini on minut synnissä siittänyt".
Se ei tarkoita, että Daavid olisi syntynyt moraalittomasta suhteesta.
Se tarkoittaa, että hän oli syntinen aina hedelmöittymisestä asti.
Siellä kohdussa -
se, mikä oli siinnyt -
ja mistä tuli se Daavid, jonka tunnemme, -
se kantoi jumalanvastaista virusta.
Siitä kehittyy jumalanvastainen luonto.
Se saa tietyn muodon myöhemmin, -
jossa me jumalanvastaisina valitsemme ennemmin kaiken muun -
paitsi Jumalan saadaksemme, mitä haluamme.
Yritämme hallita elämää ja välttää kipua ja saada nautintoa.
Sellaisia olemme. Elämässämme on erilaisia olosuhteita, -
jotka muovaavat lihaamme tiettyyn suuntaan.
Siksi saatamme ylistää: "Halleluja!
Ylistämme Sinua, ihana Jumala, mutta tuo nainen vieressäni...
Jumala, johda minut ensi kerralla toiseen paikkaan tai seurakuntaan, -
koska hän on kauhea." Tätä teemme ylistäessämme.
Olemme kaikki samanlaisia. Yksityiskohdat vain erilaisia.
On ihmeellistä, miten liha pitää yhä meistä kiinni.
Pyhityksen prosessi on sitä, että alkaa hahmottaa, -
miten liha vaikuttaa erityisesti meissä, ja sitten hylkää sen kaikkiaan.
Ei yritä muuttaa sitä. Lihaa ei voi muuttaa.
Liha ei voi voittaa lihaa.
Vain Jumalan Henki on riittävän voimakas -
antamaan sen, mitä tarvitaan "ein" sanomiseen lihalle.
Ristiinnaulitsemaan sen. Painamaan sen alas. Työntämään sen syrjään.
Miten sitten haluaakin sanoa. Vain Jumalan Henki.
Siihen ei pysty yksin. Kun Daavid alkaa puhua Jumalalle, -
hän ei sano kertaakaan: "Anteeksi, yritän toimia paremmin ensi kerralla.
Jos annat anteeksi tällä kerralla, lupaan, etten enää ikinä tee niin.
Annan kaksinkertaiset kymmenykset korvatakseni asian Sinulle.
Yritän kovemmin. Rukoilen enemmän.
Luen Raamattua enemmän. Harjoitan tiukempaa itsekuria."
Niin hyviltä kuin nämä asiat kuulostavatkin, -
ne ovat todellisuudessa sitä, että liha yrittää voittaa lihaa.
Mitä enemmän kamppailee lihassa, sitä tiukempiin kahleisiin joutuu.
Mahtaako täällä olla Tolkien- ja Taru sormusten herrassa -faneja.
Frodo Reppuli jäi kiinni hämähäkin verkkoon.
Pelottava kohtaus. Hän rimpuili päästäkseen irti.
Mitä enemmän hän rimpuili, sitä enemmän verkko kiristyi.
Pahensi vain asiaa. Se on meistä monen tila.
Rimpuilemme, mutta tilanne pahenee pahenemistaan. Sanomme: -
"Jumala, en enää ikinä tee näin." Sitten teemme sen taas.
"Olen sille henkilölle ystävällinen."
"Heippa! En siedä sinua!"
Mitä enemmän vannoo muuttuvansa, sitä tiukemmin sitoo itsensä vanhaan.
On olemassa ulospääsy mutta ei oman ponnistelun kautta.
Tulee tunnustaa oma turmeltunut luonto ja sanoa: -
"Mikään inhimillinen ei voi vapauttaa minua tästä turmeltuneesta lihasta."
Silloin tullaan todelliseen murtuneisuuteen.
Ymmärrämme murtuneisuus-sanan väärin.
Ps. 51:17 on Psalmin avainjae.
"Jumalalle kelpaava uhri on särjetty henki; -
särjettyä ja murtunutta sydäntä et sinä, Jumala, hylkää."
Mistä hän puhuu? "Jumala, olen tullut murtumisen paikkaan.
Omat keinot on käytetty. En voi itse muuttaa itseäni.
Vain Sinä voit auttaa."
Paavali sanoo Room. 7:24―25:ssä: "Minä viheliäinen ihminen, -
kuka pelastaa minut tästä kuoleman ruumiista? Kiitos Jumalalle -
Jeesuksen Kristuksen, meidän Herramme, kautta!
Jos joku kutsuu itseään viheliäiseksi, ehdotamme psykoterapiaa.
Hänellä on huono itsetunto.
Maailma yrittää pönkittää. "Et sinä nyt niin huono ole." Ystävätkin.
"Et sinä tarkoittanut. Hän ansaitsi sen. Et ole paha. Ensi kerralla sitten."
Pönkitämme lihaa.
Autetaan toinen toistamme tulemaan paikkaan, jossa sanomme: -
"Ellei Jumala auta, pysyn tällaisena iäti.
Synnin ja kuoleman laki tekee työtään minussa."
Paavali huutaa. "Minä viheliäinen! En tee sitä hyvää, mitä tahdon.
Teen sitä pahaa, mitä en tahdo tehdä." Paavalin todistus.
Teologit väittelevät, missä vaiheessa elämäänsä Paavali puhuu tässä.
Tämä on kiistatonta: Se, mistä Paavali puhuu, on tuttua meille kaikille.
Olemme olleet samassa paikassa. Ulos pääsee sanomalla: "Jumala, -
en pysty tähän. Minä viheliäinen." Se on todellista murtuneisuutta.
"Kuka pelastaa minut?" Jae 25: "Kiitän Jumalaa Jeesuksessa."
Room. 8:ssa hän jatkaa: "Elämän hengen laki -
on vapauttanut minut synnin ja kuoleman laista."
Havainnollistan asiaa. Toivottavasti en riko tätä CD-levyä.
Se putoaa maahan. Mikä laki tässä vaikuttaa?
Painovoima.
Sanon: Et putoa. Julistan, että pysyt ilmassa.
Se on lihan luonto. Laista on vain yksi ulospääsy.
Toinen laki, joka puuttuu peliin.
Se on ainoa ulospääsy. Toinen laki, joka puuttuu peliin.
Se on Jumalan Hengen periaate, -
joka tulee, kun kaikki sisälläsi menee vikasuuntaan.
Pyydät Jumalalta apua etkä yritä omassa voimassa.
Lepäät Pyhän Hengen työssä ja voimassa. Hän puuttuu peliin.
Hän yksin tekee sen.
Aamen ja aamen.
Daavid riippui täysin Jumalan armossa.
Siksi hän sanoo Ps. 51:10:ssä: "luo minuun puhdas sydän".
"Aion muuttua. Toimin erilailla."
Ei. "Sinä luo minuun puhdas sydän. Uudista minuun kestävä henki."
En yritä inhimillisillä resursseilla. Haluan Jumalalta resursseja.
Siksi Jumala ei odota moraalin uudistumista ja käyttäytymismuutosta,
vaan sydämen muutosta, joka johtaa todelliseen hengen muovautumiseen.
Suuri muutos Daavidissa tapahtui sisäisesti.
Jumala muuttaa meitä aina sisältä ulos päin.
Daavid tuli murtuneisuuden paikkaan.
Murtunut, katuvainen henki. Ei olosuhteiden murtama -
tai synnin seurausten murtama.
Kivun murtama. Ei.
Murtui, koska tiesi, että hänen lihallaan -
ei ole kykyä miellyttää Jumalaa.
Silloin Jumala astuu kuvioon.
Vuosia sitten vietin joulua perheeni kanssa Brasiliassa.
Olin järjestänyt niin, että hotellimme lähellä oli kaunis sukelluskohde.
Laitesukellukselle. Ajattelin, että kävisin sukeltamassa parina päivänä -
Salvadorissa lahdessa. Lahdessa pitää aina varoa virtauksia.
Kun sukeltaa uudessa paikassa, järjestäjä ei vain anna laitteita, -
heitä laidan yli ja sano: "Nähdään!" Joku lähtee oppaaksi, -
sillä paikalliset tietävät parhaat kohteet ja vaaranpaikat.
Yksi vaara on virtaus.
Jos joutuu vahvan virtauksen vietäväksi, ei voi taistella vastaan.
Virtauksia voi välttää. Siihen on olemassa ohjeet.
Mutta virtauksessa ei voi tehdä mitään.
Opas vei meidät liian pitkälle. Jouduimme virtaukseen.
Pyristelimme, mutta opas tajusi, että meidän oli pakko antaa virran viedä.
Virtaus vei meidät merelle ja nopeasti seuraavaan lahteen.
Se tuntui ihan Bond-leffalta.
Nousimme vedestä lomailevien perheiden keskelle.
"Keitä nämä sukeltajat ovat? Kenties vakoojia?"
Meidät haettiin. Seuraavana päivänä suunnittelukokouksessa sanottiin: -
"Tänään emme taistele virtausta vastaan. Menemme sen mukana."
Virtasukelluksessa ajelehditaan virtauksen mukana.
Ei tarvitse itse tehdä mitään. Virta kuljettaa mukanaan.
Virta vei meitä kaksi kilometriä.
Ei ponnistelua. Nautimme vain kyydistä.
Tarinan ensimmäinen osa on sitä, kun yritämme taistella -
lihan mahdotonta virtaa vastaan omassa voimassamme.
Se on mahdotonta.
Tarinan toinen osa on se, kun sanomme: "On toinen virtaus, -
Pyhän Hengen virtaus. Pyhä Henki kuljettaa meitä."
Silloin osa näistä lausunnoista, jotka eivät aina pidä paikkaansa, -
mutta tässä opetuksen kohdassa ne ovat hyödyllisiä. Mene virran mukana.
Päästä irti ja anna Jumalan toimia.
Vaivaton pyhyys. Vaarana on luulla, ettei tarvitse tehdä mitään.
Tietysti pitää tehdä yhteistyötä Pyhän Hengen kanssa. Sinä Hengen kautta -
ristiinnaulitset lihan teot, mutta et omin voimin.
Sitä Jeesus tarkoitti sanoessaan: "Ottakaa ikeeni. Oppikaa minusta.
Löydätte levon. Se on helppoa."
Johannes sanoi, etteivät Jumalan käskyt ole raskaat.
Hyvä uutinen on se, että tietysti pinnan alla liha tekee työtään.
Se on vahva virta. Kun joutuu virtaan, se vie aina kauemmas Jumalasta.
Mutta kun menee syvemmälle Jumalaan, löydät sieltä toisen virran.
Voimakkaamman, vahvemman kuin lihan virtaukset.
Se on Pyhän Hengen virta tekemässä työtä sisälläsi.
Virtaamassa ulos uuden luomuksen luonnostasi.
Sisimmästä olemuksestasi. Elävän vetten virrat.
Kun laskeudut, ne ovat aina syvyyksissä.
Sukeltaessa virtauksia voi olla missä tahansa syvyyksissä.
Mutta Hengessä suotuisimmat virtaukset ovat syvällä.
Lopuksi asuu Hengessä, lepää Pyhässä Hengessä.
Huomaa, että itseä kuljetetaan tekemään asioita, jotka olisivat -
täysin mahdottomia omin voimin. Näin voi voittaa riippuvuuksia.
Näin voi voittaa synnin ja kahleita elämässä.
Lepäämällä Jumalassa ja löytämällä itsestään, -
että Hän on antanut uuden sydämen ja uuden hengen -
ja virtaa sen mukana.
Suomennos: Marianne Tenetz